El MICOF imparteix a Burjassot la setena edició del curs de Diabetis Mellitus 1 i 2
2025-07-24

El Molt Il·lustre Col·legi Oficial de Farmacèutics de València (MICOF) tornarà a Burjassot per a impartir la setena edició del curs Diabetis Mellitus tipus 1 i 2, que s’emmarca dins del projecte Xarxa Pacients. El curs compta amb la col·laboració de la Regidoria de Sanitat de l’Ajuntament de Burjassot, dirigida per Isabel Mª Mora i de l’Associació de Diabètics de Burjassot.

El curs s’impartirà a la Casa de Cultura els dies 10, 17 i 24 d’abril de 17.00 a 19.00 hores i, durant les tres jornades, s’abordaran assumptes quotidians que tenen a veure amb la malaltia, així com consells sobre alimentació, activitat física, tractaments, aspectes psicosocials, etc… El curs és gratuït però és necessari realitzar la inscripció en este ENLLAÇ.

El curs de Diabetis Mellitus 1 i 2 està dirigit a pacients actius (pacients, familiars, cuidadors i formadors) i, durant les sessions, s’abordarà la malaltia renal des de diferents perspectives (alimentació, activitat física, medicació, psicologia, etc..)

Abans d’inscriure’s, les persones interessades han de donar-se d’alta com a usuaris en este ENLLAÇ.